เรื่องร้องเรียน: เนื่องจากมีร้านคาเฟ่ที่เปิดขายกัญชา ให้ลูกค้าสูบได้ มีทั้งคนสูบกัญชาและบุหรี่ ซึ่งร้านดังกล่าวเปิดข้างๆร้าน Berry Mobile ของผู้ร้องเรียน ได้รับผลกระทบจากกลิ่นที่โชยมาอย่างรุนแรง ต่อพนักงานและลูกค้าของผู้ร้องเรียน มีความเดือดร้อนเป็นอย่างมากค่ะ
การดำเนินการของเจ้าหน้าที่: เรียนท่านผู้แจ้ง เจ้าหน้าที่ฝ่ายสิ่งแวดล้อมฯเขตวัฒนา ได้เข้าตรวจสอบข้อเท็จจริง พบว่า บริษัท บีกู๊ด ดิสเพนซารี่ จำกัด เป็นผู้ได้รับอนุญาตให้จำหน่ายหรือแปรรูปสมุนไพรควบคุมเพื่อการค้า โดยภายในร้านมีการติดป้ายห้ามสูบกัญชา เบื้องต้นได้แนะนำให้ผู้ประกอบการปฏิบัติตามกฎหมายอย่างเคร่งครัด ควบคุมลูกค้ามิให้สูบกัญชาในบริเวณร้านหรือพื้นที่ใกล้เคียง เพื่อมิให้เกิดกลิ่นรบกวนผู้อยู่อาศัยบริเวณใกล้เคียง ตามรูปที่แนบ ฝ่ายสิ่งแวดล้อมฯเขตวัฒนา จึงทำการปรับสถานะเรื่องของท่านเป็นเสร็จสิ้น ขอบคุณครับ
ความเห็นของผู้แจ้ง: ทำงานไวมาก และรายงานผลเป็นระยะ ขอบคุณมากนะคะ
พื้นที่: แขวงคลองตันเหนือ เขตวัฒนา กรุงเทพมหานคร